2026. aasta taliparalümpiamängud

2026. aasta taliparalümpiamängud on 14. taliparalümpiamängud. Tegemist on rahvusvahelise parasportlaste talvise suurvõistlusega, mida korraldab Rahvusvaheline Paralümpiakomitee. Mängud toimuvad 6.–15. märtsini Lombardia ja Kirde-Itaalia eri paigus.

Need on Itaalia kolmandad paralümpiamängud, pärast 1960. aasta suveparalümpiamänge Roomas (esimesed paralümpiamängud) ja 2006. aasta taliparalümpiamänge Torinos. Need on esimesed paralümpiamängud pärast Tignes–Albertville 1992. aasta mänge, mida korraldavad ühiselt mitu linna, ning esimesed taliparalümpiamängud pärast Vancouveri 2010. aasta mänge, kus ava- ja lõputseremooniad toimuvad eri paikades. 2026. aasta mängud tähistavad taliparalümpiamängude 50. aastapäeva.

 Korraldajalinna valik 
2018. aasta oktoobris kinnitas Itaalia Olümpiakomitee ametlikult plaani esitada Milano ja Cortina d'Ampezzo ühistaotlus olümpiamängude korraldamiseks. Taotlus esitati Rahvuslike Olümpiakomiteede Assotsiatsiooni peaassambleel 28. novembril 2018 Tokyos. Itaalia valiti nii 2026. aasta paralümpia- kui ka olümpiamängude võõrustajaks 24. juunil 2019 Rahvusvahelise Olümpiakomitee 134. istungjärgul Lausanneis, Šveitsis, edestades Rootsi ühistaotlust, mille esitasid Stockholm ja Åre.
+2026. aasta taliolümpiamängude hääletustulemused LinnRiikHääledMilano–Cortina47Stockholm–Åre34

 Paralümpiatuli 
Paralümpiamängude tõrviku teatejooks toimub 24. veebruarist kuni 6. märtsini 2026, mille jooksul 501 tõrvikukandjat läbib 2 000 kilomeetrit. Tuli süüdatakse Ühendkuningriigis Stoke Mandeville’i haiglas ja sealt saadetakse see viide Itaalia linna. Teatejooks viib läbi Cortina d’Ampezzo, Veneetsia ja Padova ning jõuab lõpuks avatseremooniale, mis toimub Verona Arenal.

Paralümpia tõrvikut esitleti nii Triennale di Milano muuseumis kui ka Itaalia paviljonis maailmanäitusel Expo 2025, mis toimus Osakas. Paralümpia tõrvik on pronksikarva, samal ajal kui olümpia tõrvik on helesinine. Tõrvikule on antud nimi „Essential”. Selle idee on välja töötanud Eni ja selle tütarettevõte Versalis, kujundanud Studio Carlo Ratti Associati ning tootnud Itaalia firma Cavagna Group. Tõrvikud on valmistatud peamiselt taaskasutatud alumiiniumi ja pronksi sulamist. Tõrvikud kasutavad bio-LPG kütust. Neid saab täita kuni kümme korda.

 Vabatahtlikud 
Kokku osaleb 2026. aasta paralümpia- ja olümpiamängudel 18 000 vabatahtlikku. Vabatahtlikuks sai kandideerida alates 19. septembrist 2024. 2024. aasta detsembri seisuga oli laekunud peaaegu 70 000 taotlust.

 Medalid 
15. juulil 2025 avalikustas 2026. aasta olümpia- ja paralümpiamängude korralduskomitee medalite kujunduse. Iga medali esikülje vasakul pool on Braille kiri ja paremal pool logo, tagaküljel on paralümpiamängude logo.

 Võistluspaigad 

2026. aasta taliparalümpiamängudel on viis võistluspaika ning kolm paralümpiaküla.

 Milano piirkond 

 Milano Santagiulia jäähokihall – Parajäähoki
 Milano olümpia- ja paralümpiaküla – Paralümpia küla

 Val di Fiemme piirkond 

 Tesero suusastaadion – Paralaskesuusatamine, paramurdmaasuusatamine
 Predazzo olümpia- ja paralümpiaküla – Paralümpia küla

 Cortina piirkond 

 Tofane mäesuusatamise keskus – Paramäesuusatamine
 Cortina paralumelauapark – Paralumelauasõit
 Cortina olümpia jääkeegli staadion – Ratastoolikurling, lõputseremoonia
 Cortina olümpia- ja paralümpiaküla – Paralümpiaküla

 Verona 

 Verona Arena – Avatseremoonia

 Ava- ja lõputseremoonia 
Avatseremoonia toimub 6. märtsil 2026 Verona Arenal. Tseremoonia teemaks on „Life in motion" ning produktsiooniga tegeleb Filmmaster Group. Lõputseremoonia toimub 15. märtsil 2026 Cortina d’Ampezzos, Cortina olümpiajäähallis. Selle teemaks on „Italian Souvenir” ning produtseerib G2 Eventi – Casta Diva Group.

 Spordialad 
Paralümpiamängudel toimub 79 võistlust kuuel spordialal. Ratastoolikurlingus toimub esimest korda segapaaride võistlus. Kokku on mängudel 665 sportlase kvoodikohta: 323 meestele, 176 naistele ja 166 sooneutraalset.

 20x20px Paramäesuusatamine 
 20x20px Paralaskesuusatamine 
 20x20px Paramurdmaasuusatamine 
 20x20px Parajäähoki 
 20x20px Paralumelauasõit 
 20x20px Ratastoolikurling 

 Osalevad riigid 
Mängudele on sportlasi kvalifitseerunud 55 riigist. Esimest korda alates 2014. aastast (Venemaa dopingu­skandaali ja 2022. aasta Venemaa sissetungi tõttu Ukrainasse) lubatakse Venemaa ja Valgevene sportlastel paralümpiamängudel võistelda oma riigilipu all (olümpiamängudel võisteldi neutraalsena).

El Salvador, Montenegro ja Portugal teevad taliparalümpiamängude debüüdi. El Salvador on ainus riik, mis ei osale 2026. aasta taliolümpiamängudel, kuid osaleb 2026. aasta taliparalümpiamängudel. Kuus riiki naasevad mängudele pärast aastatepikkust pausi: Armeenia, Bulgaaria, Serbia ja Usbekistan osalevad esimest korda pärast Pyeongchangi 2018. aasta taliparalümpiamänge. Leedu osaleb esimest korda pärast Lillehammeri 1994. aasta taliparalümpiamänge ning Lõuna-Aafrika Vabariik naaseb esimest korda pärast Vancouveri 2010. aasta taliparalümpiamänge. Seekord osaleb Lõuna-Aafrika Vabariigist kaks sportlast, tuues Aafrika taas taliparalümpiamängudele.
Osalevad riigid  (1)
  (3)
  (1)
  (12)
  (15)
  (4)
  (3)
  (1)
  (8)
  (1)
  (50)
  (3)
  (71)
  (5)
  (25)
  (1)
  (2)
  (2)
  (4)
  (16)
  (2)
  (40)
  (19)
  (2)
  (1)
  (1)
  (1)
  (43) (võõrustaja)
  (44)
  (7)
  (7)
  (1)
  (1)
  (1)
  (4)
  (1)
  (8)
  (2)
  (15)
  (8)
  (1)
  (1)
  (2)
  (6)
  (1)
  (30)
  (2)
  (2)
  (20)
  (7)
  (14)
  (12)
  (25)
  (73)
  (2)Riigid, mis osalevad 2026, aga ei osalenud 2022Riigid, mis osalesid 2022, aga ei osale 2026 












 Ajakava 

2026. aasta paralümpiamängude ajakava avaldati 9. detsembril 2024. Kuna jääkeegli võistluspaika kasutatakse lõputseremooniaks, algavad ratastoolikurlingu segapaarismängude võistlused kaks päeva enne avamist.
<div align=center>
AAvamine●Eelvõistlus1FinaalLLõpetamine

Alad/märts4.K5.N6.R7.L8.P9.E10.T11.K12.N13.R14.L15.PVõistlused20px|class=skin-invert Tseremooniad  A        L20px|class=skin-invert Paramäesuusatamine66633333020px|class=skin-invert Paralaskesuusatamine6661866262020px|class=skin-invert Parajäähoki●●●●●●1120px|class=skin-invert Paralumelauasõit●44820px|class=skin-invert Ratastoolikurling●●●●●●●1●●12Päevas finaale  0  0  0  12  10  6  12  7  3  9  10  10 79Kumulatiivselt kokku  0  0  0  12  22  28  40  47  50  59  69  79Märts/Alad4.K5.N6.R7.L8.P9.E10.T11.K12.N13.R14.L15.PKokku võistluseid
</div align=center>

 Turundus 

 Embleem 
30. märtsil 2021 kuulutati pärast avalikku hääletust kahe Landor Associates kujundatud embleemi seast 2026. aasta taliolümpia- ning taliparalümpiamängude embleemiks kujundus nimega „Futura“. Paralümpiamängude versioon on punast, sinist ja rohelist värvi, mis sümboliseerib virmalisi ning paralümpia värve.

 Maskott 
pisi|Tina ja Milo
Maskottide valimiseks korraldati veebihääletus, mis lõppes 28. veebruaril 2023. Võidutöö on inspireeritud kärpidest. Maskotid said nimeks Tina ja Milo, mis on tuletatud võõrustajalinnade nimedest. Pruun kärp Milo on paralümpiamängude maskott. Milo on sündinud ühe jalata. See sümboliseerib leidlikkust, tahtejõudu ja loovust.

 Tunnuslaul 
2022. aasta märtsis avalikustati 2026. aasta taliolümpia- ja taliparalümpiamängude ametlik laul „Fino all’alba” („Kuni koiduni“), mida esitab Arisa. Laulu on loonud Francesco Marrone ja Giulio Gianni.

 Visuaalne identiteet 
2026. aasta paralümpia- ja olümpiamängude brändielemendid avalikustati 7. novembril 2024. Nende kujundus on inspireeritud itaallaste suhtluses laialdaselt kasutatavatest žestidest. Nende hulka kuuluvad kuus paralümpiaala piktogrammi, mis on inspireeritud sportlaste liigutustest, ning viis graafilist elementi, mis iseloomustavad erinevaid omadusi ning mille esindajateks sotsiaalmeedias on valitud nüüdisaegsed Itaalia kultuuri- ja avaliku elu tegelased: muusik Dardust (loovus), sportlane Bebe Vio (energilisus), koomik Federico Basso (kujutlusvõime), peakokk Davide Oldani (kirg) ning tantsija Nicoletta Manni (elegantsus).

 Teleülekanne 
Paralümpiamänge edastatakse televisioonis umbes 300 tunni ulatuses. 2025. aasta oktoobris omandas Euroopa Ringhäälingute Liit (EBU) õigused mängude edastamiseks Euroopas, võimaldades seda ka oma liikmetele. Viimati oli EBU-l õigus mänge edastada 2018. aastal. Ülekande õiguseid uuendati ka CBC Sportsil (Kanada, koostöös Kanada Paralümpiakomiteega) ning Grupo Globol (Brasiilia).

 Venemaa ja Valgevene sportlaste osalemine 
2016. aastal kehtestas Rahvusvaheline Paralümpiakomitee Venemaale ajutise võistluskeelu, sest avastati, et 2014. aasta olümpia- ja paralümpiamängudel olid vene sportlased osa riiklikult toetatud dopinguprogrammist. Venemaale kehtestati täielik võistluskeeld 2016. aasta suveparalümpiamängudeks. Dopinguvabaks tunnistatud vene sportlased said osaleda 2018. aasta taliparalümpiamängudel paralümpia lipu all neutraalsete sportlastena. 2020. ja 2022. aastal, pärast Spordi Arbitraažikohtu otsust, lubas Rahvusvaheline Paralümpiakomitee vene sportlastel osaleda poolneutraalsena Venemaa Paralümpiakomitee lipu all, millel on vene rahvusvärvid ja alternatiivne embleem, kuid pole Venemaa lippu ega paralümpiakomitee täisnime. Lisaks oli keelatud kasutada Venemaa hümni, selle asemel kasutati Tšaikovski teost Klaverikontsert nr 1. Seoses Venemaa 2022. aasta sissetungiga Ukraina keelati Venemaal ja Valgevenel osaleda 2024. aasta suveparalümpiamängudel ning sportlased pidid osalema neutraalsete paralümpiasportlastena.

2025. aasta septembris otsustas Rahvusvaheline Paralümpiakomitee taas lubada vene sportlastel osaleda rahvusvahelistel võistlustel oma lipu ja hümniga. Kuid Rahvusvaheline Paralümpiakomitee teatas 2025. aasta oktoobris, et on ebatõenäoline, et Venemaa suudaks paralümpiamängudele kvalifitseeruda, sest FIS, IBU ja Maailma Kurlingu föderatsioon keelavad endiselt Venemaa ja Valgevene sportlastel osaleda olümpia ja paralümpia kvalifikatsioonivõistlustel isegi neutraalsena. Lisaks oleks Venemaal praktiliselt võimatu kvalifitseeruda parajäähoki võistlusele.

17. veebruaril 2026 teatati, et kuus Venemaa ja neli Valgevene sportlast mäesuusatamises, murdmaasuusatamises ja lumelauas olid saanud kutse kahepoolselt komisjonilt, mis võimaldab neil mängudel osaleda. Kutse saanud sportlaste hulgas oli Venemaa suusataja Alexey Bugaev. Otsust kritiseerisid Ukraina ja selle Euroopa liitlased, kes pidasid ebasobivaks, et Venemaa ja Valgevene naaseksid rahvusvahelisse sporti Venemaa endiselt kestva sissetungi tõttu. Ukraina spordiminister Matvii Bidnyi teatas, et tema ametnikud boikoteerivad mängude avatseremooniat ja teisi üritusi. Ta selgitas, "Venemaal on paralümpiasport tugisambaks neile, keda Putin saatis Ukrainasse tapma – ja kes tulid Ukrainast tagasi vigastuste ja puuetega. Kui Venemaa lipp on rahvusvahelisel laval, saab sellest osa Venemaa propagandamasinast. See annab maailmale signaali, et sõda on normaalne. Ei, see ei ole normaalne. On äärmiselt šokeeriv, et Rahvusvahelise Paralümpiakomitee ametnikud keeldusid seda mõistmast.“ Euroopa Komisjoni spordi volinik Glenn Micallef teatas samuti, et ei osale avatseremoonial.

20. veebruaril 2026 teatas Suspilne, Ukraina ametlik taliparalümpiamängude edastaja, et avatseremooniat ei edastata Ukrainas. Tšehhi Paralümpiakomitee teatas, et ei osale avatseremoonial. Eesti Rahvusringhääling ei edasta paralümpiavõistlusi, kus osalevad Venemaa ja Valgevene sportlased. Eesti Rahvusringhääling edastab ava- ja lõputseremooniat, informeerides samal ajal vaatajaid Venemaa ja Valgevene sportlaste osalemisest.

 Boikott 
Ukraina, Poola ja Tšehhi delegatsioonid boikoteerivad ametlikke üritusi, sealhulgas ava- ja lõputseremooniat. Spordiametnikud Leedust, Eestist ja Hollandist boikoteerivad samuti ametlikke üritusi.

 Vaata ka 

 2026. aasta taliolümpiamängud

 Viited 

 Välislingid 

 Ametlik veebileht


Kategooria:Milano